حەمید عەزیز
حەمید عەزیز سەعید (لەدایکبووی ٢٥ی حوزەیرانی ١٩٤٥ لە قەڵادزێ، عێراق) نووسەر، وەرگێڕ و ڕووناکبیرێکی کوردە کە لە بەشی فەلسەفەی کۆلێژی ئەدەبیاتی زانکۆی سەلاحەدین مامۆستای لۆجیک و فەلسەفەی سەردەمە.

ژیان 
حەمید عەزیز سەعید لە ٢٥ی حوزەیرانی ١٩٤٥ لە گەڕەکی خانەقای قەڵادزێدا لە دایک بووە. لە زانکۆی بەغداد وانەی خوێندووە و بڕوانامەی بەکالۆریۆسی وەگرتووە و لەبارەی ئەرستۆ لێکۆڵینەوەی ئەنجامداوە. لە ساڵی ١٩٧٠ لە ڕۆژنامەی ھاوکاری وتارەکانێک سەبارەت بە فەلسەفەی یۆنانی کۆن نووسیوە و لە بڵاوکەرەوەکانێک وەکوو ڕۆشنبیری و بەیاندا بابەتی بڵاو کردووەتەوە. حەمید عەزیز ھێشتا لە بواری چاپەمەنی چالاکە و تا ئێستاش لە کۆواری ڕاماندا دەنووسێت. حەمید عەیز لە ساڵی ١٩٧٢ ھاوسەرگیری کردووە و سێ کوڕی ھەیە. لە ساڵی ١٩٧٩ یەکەمین کتێبی بەناوی سەرەتایەک لە فەلسەفەی کلاسیکی یۆنان بڵاوکردووەتەوە. لە ساڵی ١٩٨٧–١٩٨٨ نازناوی دکتۆری وەردەگرێت. تێزەکەی لەژێر ناوی سروشت و زانست لە فەلسەفەی مۆریتز شلیک، سەبارەت بە فەلسەفەی ئەڵمانی لەنێوان ھەردوو جەنگی یەکەم و دووەم بووە کە سەبارەت بە قوتابخانەی پۆزیتیڤزمی لۆجیکی قسە دەکات. حەمید عەزیز بە دوای کۆتایی ھاتنی خوێندنەکەی لە ساڵی ١٩٨٨ گەڕاوەتەوە بۆ ھەولێر. ئەو بۆ بەشی کۆمەڵناسی و لە ١٩٩١ ماستەر و دکتۆرای لە بەشی کۆمەڵناسی کردووەتەوە.

کتێبەکان 
 سەرەتایەک لە فەلسەفەی کلاسیکی یۆنان
 بنەڕەتەکانی فەلسەفە
 کێشەی نێوان فەلسەفەو لاھوت لە ئەورووپا
 فەلسەفەی سەدەکانی ناوەراست
 فەلسەفەی نوێ لە ئەورووپا
 بنەماکانی فەلسەفەی کۆمەڵایەتی
 فەلسەفەی سەردەمی ڕۆمانتیک
 ھونەری شیعری: ئەرستۆ
 فەلسەفەی سوسیال دیموکراتی
 ھونەری شیعری: ھۆراس
 میتافیزیک چییە: ھایدیگەر
 بنەماکانی فەلسەفەی شیکردنەوەی مەنتیق
 زمانی کوردان
 لۆجیکی ئەرستۆ
 فەلسەفەی تۆماسی ئەکوین
 گەنجینەی وشەی زمانی کوردی
 چەند وردبوونەوەیەک لە میتافیزیک: دیکارت
 دانانی بنەماکانی میتافیزیکی ئاکار: کانت
 ھەردوو کتێبی پیرۆزی یەزیدیان
 گەشتێک بە کوردستان و ئەرمەنستاندا: نولدە
 ڕەھەندەکانی فەلسەفەی مێژوو.
 فەلسەفەی زانستی کەلام
 ڤتگنشتاین: تراکتاتوس
 کانت: پرولیگۆمینا: میتافیزیکی دوارۆژ
 فەلسەفەی سەردەم لەئەوروپا
 فەلسەفەی کۆڕی ڤێننا
 فۆیەرباخ: بنەماکانی فەلسەفەی دوارۆژ
 ڕەھەندەکانی فەلسەفەی ئاکار
 بنەڕەتەکانی لۆجیکی سەردەم

سەرچاوەکان 

زیندووان
خەڵکی قەڵادزێ
لەدایکبووانی ١٩٤٥
نووسەرانی کورد
ڕۆشنبیرانی کورد
وەرگێڕەکانی ئەڵمانی–کوردی
وەرگێڕەکانی ئیمانوێل کانت
وەرگێڕەکانی مارتین ھایدگەر